Document ID: 31997R1716

ΚΑΝΟΝΙΣΜΟΣ (ΕΚ) αριθ. 1716/97 ΤΗΣ ΕΠΙΤΡΟΠΗΣ της 3ης Σεπτεμβρίου 1997 σχετικά με τις συνέπειες, σε ορισμένες περιοχές της Ισπανίας, της υπέρβασης της βασικής έκτασης για την περίοδο 1995/96
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, περί καθιερώσεως καθεστώτος στηρίξεως των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1422/97 (2), και ιδίως το άρθρο 2,
Εκτιμώντας:
ότι σε περίπτωση εξαιρετικών κλιματικών συνθηκών που προκαλούν πτώση των αποδόσεων των αροτραίων καλλιεργειών σε επίπεδα χαμηλότερα του κανονικού και υπέρβαση της βασικής εκτάσεως της εν λόγω περιοχής, οι παραγωγοί της εν λόγω περιοχής μπορούν να απαλλαγούν από τις κυρώσεις που προβλέπονται σε περίπτωση υπέρβασης της βασικής έκτασης 7
ότι η ξηρασία που επικράτησε επί πολλούς μήνες κατά το 1995 στην Ισπανία είχε σαν αποτέλεσμα μια τέτοια μείωση των αποδόσεων σε ορισμένες περιοχές 7 ότι η ξηρασία αυτή συνιστά κατάσταση που δικαιολογεί την πλήρη απαλλαγή από τη μείωση της επιλέξιμης έκτασης στις περιοχές της Ισπανίας, στις οποίες υπήρξε υπέρβαση της βασικής έκτασης 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής σιτηρών, λιπαρών ουσιών και αποξηραμένων ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι παραγωγοί των αροτραίων καλλιεργειών στις περιοχές τις αποκαλούμενες «Secano» των αυτόνομων κοινοτήτων των περιοχών Aragσn, Castilla y Leσn και της Χώρας των Βάσκων και στις περιοχές τις αποκαλούμενες «Regadνo» όλης της εθνικής επικράτειας της Ισπανίας, απαλλάσσονται από τη μείωση της επιλέξιμης έκτασης λόγω υπέρβασης της βασικής έκτασης που αναφέρεται στο άρθρο 2 παράγραφος 6 πρώτη περίπτωση του κανονισμού (ΕΟΚ) αριθ. 1765/92, η οποία θα πραγματοποιηθεί για την περίοδο 1995/96.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται για την περίοδο 1995/96.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Σεπτεμβρίου 1997.

Labels: 20
18
15
6